Concursul Eurovision a provocat un nou șoc, după ce a încoronat drept câștigător un cântăreț „non-binar", din Elveția. Nemo, în vârstă de 24 de ani, a triumfat în finala de la Malmo, cu melodia „The Code".
Nemo este născut bărbat, dar se caracterizează drept o persoană „non-binară", un termen care descrie o identitate de gen în afara categoriilor binare de „feminin” și „masculin”. Persoanele non-binare pot experimenta o identitate de gen care este parțial masculină și parțial feminină sau nu se pot recunoaște în niciuna dintre ele.
Practic, Nemo se simte când bărbat, când femeie, când „neutru". Persoanele care se indentifică drept „non-binare" au reprezentat de-a lungul timpului un subiet intens analizat de psihiatri și de psihologi. Simptomul principal al acestui fenomen se manifestă printr-o nemulțumire profundă legată de sexul atribuit la naștere. Astfel, printre complicațiile remarcate de experți se numără tulburările de alimentație, intenția de suicid, depresia, anxietatea și izolarea socială. Pentru a scăpa de această problemă, unele persoane recurg la tratamente și intervenții chirurgicale, care pot avea sau nu efect. Altele, apelează la un psihoterapeut.
Practic, a fi „non-binar" reprezintă o disforie de gen, numită și incongruență de gen. Până în anul 2019, Organizația Mondială a Sănătății (OMS) recunoștea această afecțiune drept o tulburare de identitate sexuală. Afecțiunea a fost redenumită și mutată din secțiunea pentru Tulburări Mentale și de Comportament, pentru ca persoanele ce suferă de această afecțiune să nu se simtă stigmatizate, în special din cauza cuvântului „tulburare".
Nemo s-a născut în 1999 în Elveţia și a fost unul dintre cei doi interpreţi non-binari din finala Eurovision, alături de irlandezii de la Bambie Thug.
România nu a participat la ediția din 2024 a Eurovisionului, în urma scandalului de la ediția precedentă. Mai multe state s-au retras din această competiție, din diverse motive. Turcia a invocat inclusiv promovarea „ideologiei LGBT".